Til Bolius

Vi har renoveret et hus vi har købt. I den forbindelse skiftede vi et gammelt oliefyr ud med en luft til vand varmepumpe. vi fik at vide af VVS som installerede den, at vi ville få et tilskud som han ville søge...

det var før jul 2019. vi har intet hørt. hvordan foregår det? skal vi bare være toldmodige?

vh. Ingrid L


Energitilskud varmepumpe, skulle vi have fået pengene retur fra entreprenøren?
Hej Ingrid L  
  
 Jeg vil bestemt mene at I har været alt rigeligt tålmodige. Jeg synes I skal tage fat i jeres vvs'er. Nogle har taget det med i deres prisoverslag, og får så selv tilskuddet, så de ikke skal til at sende pengene videre, men det skulle gerne være klart i jeres aftale.

Der er dog det problem, at posen af penge til dette tilskud udløb i først på sommeren. Så hvis de ikke har gjort deres papirarbejde i tide, så er der ikke noget at hente nu.

Der er dog stadig håndværkerfradraget, som I kan benytte. her kan I få fradrag på lønnen.   
[Indberetning af håndværkerfradrag: Sådan gør du](https://www.bolius.dk/indberetning-af-haandvaerkerfradrag-saadan-goer-du-3320)

Og læs mere om tilskud og fradrag her: [Spar Energi - Tilskud og fradrag](https://sparenergi.dk/forbruger/boligen/tilskud-og-fradrag)

